Den Vest-Sjællandske Avis, 1816-02-07
Oversigt. af Dagens indenlandske Nyheder. Hs. Kongelige Majestæts Fødselsdag blev forkyndt ved Kanonskud; Guldæblerne sprang paa Gammeltorv, det var en deilig og klar Frostdag, og mangfoldige Menneskeer strømmede til for at see derpaa; om Aftenen lød en festlig Janitschar Musik giennem de fleste af Hovedstadens Gader. Den følgende Dags Aften afbrændte Hr. Dupuis et prægtigt Fyrværkerie paa Rosenborg Crerceerplads. Og den 30te Januar beærede Hans Majestæt Skuespilhuset med sin høie Nærværelse; Publikum bevidnede ham trende Gange sin Ærefrygt, hvorpaa en Sang, forfattet af Ridder Thomas Thaarup. blev afsiunget. Da Stykket var spillet, blev en til Dagens Høitid passende Dands opført. Da et Transparent kom til Syne med Ordene: Frederik, Folkets hulde Fader; lød tre Gange Glædesudraab- og ligeledes, da Hs. Majestæt forlod Skuespilhuset; en stor Mængde Mennesker ventede udenfor, som ledsagede Majestæterne med Fryderaab til Amalienborg; saavel Kongens Nytorv, som de øvrige Gader hvorigiennem Toget gik, vare illuminerede. – En unævnt Velgiører har sendt 200 Rbdlr. til Hr. Pastor Holm, for at uddeeles paa Hs. Majestæts Fødselsdag til de meest trængende og skikkelige Familier i Nyeboder. Flere af Dannemarks Ædle har fattet den skiønne Tanke, at Landsfaderens Fødselsdag hædres værdigst ved velgjørende Handlinger, saaledes har Kammerherre og Amtmand Føns i Randers helligholdt 6te Frederiks 48de Fødselsdag ved at tilsende Fattigvæsnet 100 Rbdlr. til Uddeeling imellem Huusarme. J Ribe blev ved et Middagsmaaltid i Klubben paa samme Dag indsamlet 90 Rbdlr. til Huusarme, og et Selskab af Byens Haandværkstand gav i samme Anledning en dramatisk Forestilling til Beste for Byens Fattige (det er nu godt nok, men at Haandværksfolk spille Comoedie, duer forresten slet ikke). Overalt i Landets Kiøbstæder blev denne Nationalsest celebreret. Gouverneuren i Odense, Hs. Høihed Prinds Christian, gar Middagstaffel, stor Kour og Bal; den sædvanlige Høitidelighed blev holdet paa Gymnasiet, hvor en Tale blev holdet af Hr. Overlærer Bergenhammer og en Kantate opført af General Ahlefeldt Laurvigs Kapel. Hs. Høihed henvendte sig til Forsamlingen, inden den adskiltes, med denne skiønne Opfordring: Jeg er forvisset, at Enhver, som er her tilstæde, med Glæde istemmer med mig: Held Kongen, Held Fædrenelandet, Et almindeligt Jubelraab lød derpaa for Kongen og derefter for Gouverneuren. Raadstuebal samme Aften, Klubbal Onsdagen derpaa, hvor Prinds Christian var nærværende, og Høitideligheder paa Theatret fuldendte disse Festeviteter. Vi ere komne i Gang med at tale om det ædle og Velgiørende, lad os blive ved. General Lieutenant Juel paa Thorsinge foranstaltede en Concert opført i Frue Kirke i Svendborg d. 13de Decbr. f.A. til Fordeel for de brandlidte Jndvaanere i Marstal, hvorved Pastor Lund holdt en smuk Tale, og som indbragte 603 Rbd. N. V. og 2 Specier; men Pastor Wøldike i Faaborg skal have bevæget denne Kiøbstæds Jndvaanere til at skyde over 1000 Rbd. sammen til samme Trængende. J Odense er i alt indsamlet 2 Rdlr. og 54 s. i Sølv og 1489 Rbd. 3 Mk. N. V. til dem, og i Ribe har en Candidat Matzen ligeledes havt Held at opvække godgiøren. de Menneskers Følelser til deres Fordeel. Af Regnskabet for det velgiørende Beenfeldske Lichtenberg ske Fideikommis i Horsens, sees at Stiftelsens Kapitaler og Hypotheker ere 21075 Rbd. S. V. dets Formaal er at hielpe Skolelærere, Discipler, N. litaires Børn og Fattige. Professor Rahbeck. har anvendt et Par af sine Tilskuere paa at omtale det qvindelige Velgiørenheds Selskab i Kiøbenhavn, som nu synes at faae Fremgang, da det begynder at faae sine Forsamlinger i Gang, for at anviise det sin hensigtsmæssige Bestemmelse; nemlig den at bevæge Qvindekiønnet til at klæde sig i den indenlandske Konstflids Frembringelser, og at have Opsyn med Pigeskolerne og med de qvindelige Forlystelser, hvorefter han finder det passende at give Selskabet Navn af: Selskab for qvindelig Borgerdyd. - Den patriotiske Skuespiller Knudsen, har paa Hs. Majestæts Fødselsdag overleveret det meget anseelige Overskud af Jndtægten for Kobberet Fædrenelandsk Kirkegaard, og som sælges til Fordeel for de i Krigen qvæstede og Faldnes efterladte Enker og Børn; Hans Majestæt har saaledes selv taget 200 Kobberstykker og betalt derfor 1600 N.V. - Den danske General Consul i London Horneman har meddeelt Jndberetning om den Sum, som har siden Junii 1808 og til Slutningen af 1814 været indsamlet til de danske Krigsfanger i Engelland; han har en stor Deel af Fangernes Arbeide liggende, som han ønsker Afsætning paa for den Priis, som de selv har kostet ham.